CELEX: 62008CN0183
Language: ro
Date: 2008-04-29 00:00:00
Title: Cauza C-183/08 P: Recurs introdus la 29 aprilie 2008 de Comisia Comunităților Europene împotriva Hotărârii Tribunalului de Primă Instanță (Camera a cincea) pronunțate la 14 februarie 2008 în cauza T-351/05, Provincia di Imperia/Comisia Comunităților Europene

15.8.2008   
            
            
               RO
            
            
               Jurnalul Oficial al Uniunii Europene
            
            
               C 209/20
            
         Recurs introdus la 29 aprilie 2008 de Comisia Comunităților Europene împotriva Hotărârii Tribunalului de Primă Instanță (Camera a cincea) pronunțate la 14 februarie 2008 în cauza T-351/05, Provincia di Imperia/Comisia Comunităților Europene
   (Cauza C-183/08 P)
   (2008/C 209/28)
   Limba de procedură: franceza
   Părțile
   
      Recurentă: Comisia Comunităților Europene (reprezentanți: D. Martin și L. Flynn, agenți)
   
      Cealaltă parte în proces: Provincia di Imperia
   Concluziile recurentei
   
               —
            
            
               Anularea Hotărârii Tribunalului din 14 februarie în cauza T-351/05;
            
         
               —
            
            
               declararea ca inadmisibilă a acțiunii introduse de Provincia di Imperia în această cauză;
            
         
               —
            
            
               obligarea Provincia di Imperia la plata cheltuielilor de judecată ale Comisiei în prezenta cauză.
            
         Motivele și principalele argumente
   Prin recursul formulat, Comisia critică hotărârea atacată pentru nerespectarea condițiilor de admisibilitate ale unei acțiuni în anulare introduse în temeiul articolului 230 CE, prin considerarea, în special, a faptului că reclamanta avea un interes de a acționa. Într-adevăr, o acțiune în anulare formulată de o persoană fizică sau juridică este admisibilă numai în măsura în care această acțiune este susceptibilă, prin rezultatul său, să aducă un beneficiu autorului său. Or, în speță, acțiunea reclamantei era vădit inadmisibilă din moment ce o hotărâre de anulare a actului atacat nu ar fi putut în niciun caz, prin ea însăși, să îi aducă un „beneficiu”. Acordarea unei subvenții ar reprezenta, într-adevăr, o liberalitate consimțită de Comisie și, prin urmare, un ofertant care răspunde la o cerere de propuneri nu ar avea niciun drept să obțină o astfel de subvenție.
   În subsidiar, Comisia arată că, chiar dacă reclamanta ar fi avut un interes de a acționa în ziua introducerii acțiunii sale, un asemenea interes ar fi dispărut, în orice caz, în ziua pronunțării hotărârii atacate, având în vedere că întregul buget stabilit pentru cererea de propuneri fusese cheltuit, iar programarea era încheiată.